Data was extracted from:https://www.infomed.co.il/drugs/semaglutide/

המומחים של
Info
med
מסבירים:
מידע כללי:
סמגלוטייד מיועדת לטיפול במבוגרים המטופלים ב
סוכרת סוג 2
, כאשר אינם מאוזנים, וזאת בנוסף לתזונה מותאמת ולפעילות גופנית. התרופה ניתנת כטיפול יחיד, במצבים מסויימים, או כתוספת לתרופות אחרות (כאלה הנלקחות דרך הפה, או אינסולין) לטיפול בסוכרת, כשרמות הסוכר בדם אינן מאוזנות.
סמגלוטייד הוא אנלוג של GLP1, וככזה, מחקה את השפעת הורמון המעיGLP1 , המבקר את הפרשת ה
אינסולין
מהלבלב ומסייע באיזון רמות הסוכר בדם. בדומה להשפעת הורמון GLP1, מזון המגיע למעיים, לאחר ארוחה, יגרום ללבלב להפריש אינסולין, בעזרתו יושג איזון ברמות הסוכר בדם. התרופה עשויה לסייע במניעת מחלת לב, תוך הקפדה בשמירה על תכנית התזונה והפעילות הגופנית.
6/2021 אישר מנהל המזון והתרופות האמריקאי, ה-FDA, את התרופה (בזריקה חד שבועית) גם כטיפול בעודף משקל וב
השמנת יתר
כרוניים, וזאת בנוסף להפחתה בצריכה הקלורית ולשילוב פעילות גופנית. עבור התוויה זו, הטיפול יינתן בהימצא מצב מחלה נוסף, כדוגמת
יתר לחץ דם
, סוכרת סוג 2, או רמת כולסטרול גבוהה, ובמקרי השמנת יתר קיצוניים- גם ללא מצבי מחלה נוספים ידועים.
יעיל לטיפול ב:
איזון רמת הסוכר במבוגרים עם סוכרת סוג 2, בנוסף לתזונה מותאמת ולפעילות גופנית.
הפחתת משקל במקרי השמנת יתר, או במקרי עודף משקל המלווה בגורמי סיכון, סיוע בשליטה ובשמירה על משקל גוף רצוי, לאחר השגתו, בנוסף לתזונה מותאמת ולפעילות גופנית.
הנחיות חשובות:
• התרופה אינה מיועדת לשימוש בסוכרת סוג 1- בה הגוף אינו מייצר אינסולין כלל.
• אין להשתמש בתרופה אם מתפתחת חמצת קטוטית (קטואצידוזיס) סוכרתית- סיבוך של סוכרת.
מתי אסור להשתמש בתרופה:
במקרה רגישות (אלרגיה) לסמגלוטייד או למרכיבי התרופה האחרים.
פרמקוקינטיקה:
קישור גבוה לחלבוני פלסמה- מעל 99%, זמינות ביולוגית במתן אורלי (טבליה): 0.4%-1%, ובמתן תת עורי (בהזרקה):89%. זמן מחצית חיים: שבוע אחד (המשתנה במצב של פגיעה כבדית או כלייתית).
דגשים למשתמש
• יש לשים לב לסימני קטואצידוזיס, סיבוך של סוכרת, כדוגמת סוכר גבוה בדם, קשיי נשימה, בלבול, צמא מוגבר, ריח נשימה מתוק או טעם מתוק או מתכתי בפה.
• יש לשים לב ולדווח על כל שינוי בראייה.
• חשובה שתיית נוזלים מרובה למניעת התייבשות, חשוב במיוחד עבור מטופלים עם בעיות בכליות.
• תשומת לב לכאב בטן חמור.
• תשומת לב לסימני
היפוגליקמיה
(רמת סוכר נמוכה בדם), העלולים להופיע בפתאומיות, כאשר משלבים עם תרופות ממשפחת סולפונילאוריאה או אינסולין: זיעה קרה, עור חיוור, כאב ראש, קצב לב מהיר, בחילה או תחושת רעב גדולה, שינויים בראייה, תחושת ישנוניות או חולשה, תחושת עצבנות, חרדה או בלבול, קשיי ריכוז או רעידות.
צילום: shutterstock
מידע על התרופה
אופן נטילת התרופה
תמיסה להזרקה תת עורית, טבליה לבליעה בשלמותה.
תדירות וזמן נטילה
זריקה: אחת לשבוע. ביום קבוע. טבליה: במהלך היום על קיבה ריקה.
טווח המינון
זריקה: סמגלוטייד 1.34 מ"ג/ 1 מ"ל (אוזמפיק)
וויגובי: 0.25 מ"ג/ 0.5 מ"ג/ 1 מ"ג/ 1.7 מ"ג/ 2.4 מ"ג
מינון התחלתי מקובל (אוזמפיק): 0.25 מ"ג פעם בשבוע, למשך 4 שבועות. לאחר מכן- 0.5 מ"ג פעם בשבוע, ובמידת הצורך, בהתאם להנחיית רופא- 1 מ"ג פעם בשבוע.
טבליות: סמגלוטייד 3 מ"ג/ 7 מ"ג/ 14 מ"ג
מינון התחלתי מקובל:3 מ"ג פעם ביום, למשך חודש. לאחר מכן- 7 מ"ג פעם ביום, ובמידת הצורך, בהתאם להנחיית רופא- 14 מ"ג פעם ביום.
מנה שנשכחה
טבליה: יש לדלג על המנה שנשכחה ולקחת את המנה הבאה במועד הרגיל.
זריקה: אם חלפו 5 ימים או פחות ממועד ההזרקה המתוכנן- יש להזריק כשנזכרים, ואת המנה הבאה במועד הרגיל. אם חלפו יותר מ- 5 ימים ממועד ההזרקה המתוכנן- יש לדלג על המנה, ולהזריק את המנה הבאה במועדה. אין להשתמש במנה כפולה כפיצוי.
הפסקת התרופה
אין להפסיק את השימוש בתרופה ללא התייעצות עם הרופא. רמת הסוכר עלולה לעלות.
מינון עודף
יש לפנות לרופא או לחדר מיון בצירוף האריזה. תיתכן תחושת בחילה.
אחסון
זריקה: טרם השימוש- קירור 2-8 מעלות צלזיוס. במהלך השימוש- ניתן לשמור את העט במשך 6 שבועות בטמפרטורה הנמוכה מ-30 מעלות צלזיוס, או במקרר.
טבליה: עד 30 מעלות צלזיוס, באריזה המקורית, מוגן מאור ומלחות.
אזהרות
תזונה
טבליה: נטילה על קיבה ריקה עם מעט מים. יש להמתין לפחות 30 דקות טרם אכילה או שתייה לאחר נטילת התרופה .
זריקה: ללא קשר לארוחות.
אלכוהול
לא צפויה השפעה ישירה על התרופה. יש לבחון את השפעת צריכת האלכוהול על רמת הסוכר בדם והאיזון הקיים.
נהיגה
השימוש בתרופה לא צפוי להשפיע על יכולת הנהיגה. במקרה סחרחורת (תופעת לוואי שכיחה בשימוש)- יש להימנע מנהיגה. השילוב עם תרופות סוכרת אחרות עלול להביא למצב היפוגליקמיה (רמת סוכר נמוכה בדם)- העלול לפגום ביכולת הריכוז והנהיגה. בסימני רמת סוכר נמוכה בדם- אין לנהוג.
הריון
יש להתייעץ עם הרופא לפני נטילת תרופה זו. לא ידועה השפעתה על העובר. בעת תכנון הריון- יש להפסיק את השימוש בתרופה זו חודשיים מראש לפחות
.
יש להתייעץ עם הרופא כיצד לשנות את הטיפול.
הנקה
אין להשתמש. לא ידוע אם התרופה עוברת בחלב אם.
תינוקות וילדים
תרופה זו אינה מיועדת לילדים ולמתבגרים מתחת לגיל 18 מפני שהבטיחות והיעילות בקבוצת גיל זו לא הוכחו.
קשישים
לא צפוי שינוי.
דווח לרופא במקרה של
מחלת עיניים, שינויים בראייה
כאב בטן חמור
נטילת תרופות נוספות לסוכרת
סיכון ממנת יתר
אין נתונים
סיכון מפיתוח תלות
נמוך
תופעות לוואי
תופעות לוואי שכיחות מאוד, החולפות בדרך כלל עם הזמן: בחילה, שלשול
.
רמת סוכר נמוכה בדם (היפוגליקמיה) בשימוש משולב עם תרופות שמכילות סולפנילאוראה או אינסולין.
תופעות לוואי שכיחות: הקאה, רמת סוכר נמוכה בדם (היפוגליקמיה)- כאשר משתמשים בשילוב עם תרופה אחרת לסוכרת, הניתנות דרך הפה (שאינן ממשפחת סולפונילאוריה או אינסולין), בעיות עיכול, דלקת קיבה (גסטריטיס)- סימנים אפשריים: כאב בטן, בחילות או הקאות. ובנוסף: רפלוקס או צרבת, כאב בטן, נפיחות של הבטן, עצירות, גיהוקים (לא שכיח בשימוש בטבליה), אבני מרה (לא שכיח בשימוש בטבליה), סחרחורת, עייפות, איבוד משקל (לא שכיח בשימוש בטבליה), ירידה בתיאבון, גזים, עלייה של אנזימי הלבלב
.
באופן לא שכיח: שינויי טעם, תגובות במקום ההזרקה, דופק מהיר, תגובות אלרגיות, האטה בריקון הקיבה ובשימוש בטבליות, בנוסף: ירידה במשקל, אבנים במרה, גיהוקים.
במקרה של תופעות לוואי הבאות יש להפסיק נטילת התרופה
:
נדרשת פנייה מיידית לרופא וקבלת ייעוץ לגבי המשך הטיפול
:
סיבוכים של מחלת עיניים סוכרתית (רטינופתיה)- שכיח, דלקת חריפה בלבלב, העשויה לגרום לכאב חמור בבטן ובגב שלא עובר- לא שכיח, תופעות אלרגיה חמורות, כמו בעיות נשימה, נפיחות של הפנים, השפתיים, הלשון ו/או הגרון, עם קושי בבליעה, וקצב לב מהיר- נדיר
.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם, וכן תוספי תזונה. בייחוד עבור:
- וארפרין- או תרופות דומות אחרות הנלקחות דרך הפה להפחתת קרישיות הדם. ייתכן שידרשו בדיקות יכולת קרישה באופן תכוף יותר.
- אינסולין- נדרשת הנחייה רפואית באשר לצורך בהפחתת רמת האינסולין המוזרק, כמו גם מדידת רמת סוכר בדם באופן תכוף יותר.
- לבותירוקסין, המשמשת לטיפול במחלת בלוטת התריס. ייתכן מעקב הרופא אחר רמת הפעילות של בלוטת התריס.
השפעת שימוש ממושך
יש לבצע בדיקות עיניים תקופתיות על ידי רופא עיניים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא